Печеньеның ярты өлөшөн ит борғостан сығарып, йәки блендерҙа ваҡлатырға. Иң еңел ысулы — пленка эсенә һалып туҡмастаяҡ менән иҙергә. Ҡалған өлөшөн ваҡ өлөштәргә бүлеп сығырға. Грек сәтләүеген ваҡлап, печеньеға ҡушырға. Шәкәргә какао һәм ҡуйы һөт ҡушып, һүрән утҡа ҡуйып, болғата-болғата ҡайнау хәленә еткерәбеҙ. Уттан алып, шаҡмаҡтарға бүленгән аҡ май менән бутайбыҙ. Яйлап грек сәтләүеге ҡушылған печеньены ҡушабыҙ (ныҡ ҡуйы булмаһын өсөн, самалап ҡына). Шоколад төҫөндәге ҡуйы ҡатнашма килеп сығырға тейеш.